A la tardor del 2018 entren en funcionament les cinc darreres línies de la nova xarxa bus de Barcelona: una d’horitzontal i quatre de verticals.

H2 Av. Esplugues - Trinitat Nova

El recorregut de la nova H2 és el mateix que el de la línia 60 des de l’avinguda d’Esplugues fins a la plaça de la Vall d’Hebron, seguint per la ronda de Dalt. A partir de la plaça de la Vall d’Hebron, la línia H2 continua pels carrers de Santa Rosalia i de Dante Alighieri fins al carrer de Petrarca, per arribar al passeig de Fabra i Puig, el passeig de Valldaura, la via Júlia i els carrers d’Aiguablava i Palamós.

De tornada, la línia comença al carrer de Palamós i continua pels carrers de S’Agaró i Aiguablava, la via Júlia, el passeig de Valldaura, el passeig de Fabra i Puig, el carrer del Tajo, el passeig de Maragall i els carrers del Llobregós, Josep Sangenís i Arenys. A partir de la plaça de la Vall d’Hebron, la línia farà el mateix itinerari que la línia 60, resseguint la ronda de Dalt fins a l’avinguda d’Esplugues.

V1 Districte Gran Via L’Hospitalet - Av. Esplugues

El recorregut de la nova V1 comença a l’avinguda d’Esplugues i segueix pel carrer de González Tablas, l’avinguda del Doctor Marañón, el carrer d’Arístides Maillol i la riera Blanca, i s’endinsa per l’Hospitalet de Llobregat, pels carrers de l’Aprestadora i d’Amadeu Torner, fins a l’àmbit de la Fira i el carrer de Pablo Iglesias.

De tornada, comença al carrer de la Botànica, passa per la Fira i els carrers d’Amadeu Torner i de l’Aprestadora, la riera Blanca, el carrer d’Arístides Maillol, l’avinguda del Doctor Marañón, el carrer de González Tablas i acaba a l’avinguda d’Esplugues.

V19 Barceloneta - Pl. Alfonso Comín

El recorregut de la nova V19 comença a la plaça d’Alfonso Comín i és el mateix que el de la línia 92 en l’àmbit del Carmel, des de la plaça d’Alfonso Comín fins a la plaça de Sanllehy per l’avinguda de la República Argentina, el carrer de la Mare de Déu del Coll i la carretera del Carmel. Baixa pel carrer de Sardenya, la ronda del Guinardó i el carrer de Pi i Margall. Des d’aquest punt, continua com la línia 55, baixant pel passeig de Sant Joan i fins a l’Arc de Triomf. El trajecte continua pel passeig de Lluís Companys, el passeig de Picasso, l’avinguda del Marquès de l’Argentera, el pla de Palau i el passeig de Joan de Borbó, un recorregut com el que feia la línia 39.

De tornada, la línia comença a la Barceloneta com la línia 39, al passeig de Joan de Borbó, continua pel pla de Palau, l’avinguda del Marquès de l’Argentera, el passeig de Picasso i el passeig de Lluís Companys. A partir de l’Arc de Triomf, segueix com la línia 55, pel passeig de Sant Joan i els carrers de Pi i Margall i de Praga. De la plaça de Sanllehy fins al carrer de Craywinckel fa el mateix recorregut que la línia 92, per la carretera del Carmel, el carrer de la Mare de Déu del Coll i l’avinguda de la República Argentina. Des del carrer de Craywinckel continua pel passeig de Sant Gervasi fins a la plaça d’Alfonso Comín i acaba al carrer de Josep Garí.

V23 Nova Icària - Can Marcet

La nova línia V23 comença el recorregut al passeig de la Vall d’Hebron, a l’altura de la parada de metro Mundet, continua per l’avinguda de l’Estatut i, a partir del carrer de Lisboa, fa el mateix itinerari que la línia 39, pel carrer del Tajo, el passeig de Maragall, el carrer del Llobregós, la rambla del Carmel, els carrers de Pedrell i Alt del Pedrell, la plaça Catalana i el carrer de la Mare de Déu de Montserrat. Després baixa pel carrer de Cartagena, passa per davant de l’Hospital de Sant Pau, els carrers de Sant Quintí, Dos de Maig, Mallorca, Castillejos i Pamplona fins arribar a l’avinguda de la Nova Icària.

De tornada, comença a l’avinguda de la Nova Icària i puja pels carrers de Badajoz i de la Independència, fins a l’avinguda de Gaudí, com feia la línia 92. Continua pel carrer de Cartagena, passant per l’Hospital de Sant Pau, fins al carrer de la Mare de Déu de Montserrat. A partir d’aquest punt, fa el mateix itinerari que la línia 39, pels carrers de Garriga i Roca i de Montserrat Casanovas i l’avinguda de l’Estatut. Després, la nova línia continua per l’avinguda de Can Marcet.

V25 Nova Icària - Horta

El recorregut de la nova V25 serà el mateix que el de la línia 45 des d’Horta fins a la plaça de Maragall. La V25 comença a la carretera d’Horta, continua per l’avinguda de l’Estatut i els carrers de Jerez i de Lisboa fins al passeig de Maragall. De la plaça de Maragall baixa pel carrer de Las Navas de Tolosa, l’avinguda Meridiana, la plaça de les Glòries i els carrers de Roc Boronat i de Taulat fins a l’entrada del cementiri del Poblenou.

De tornada, l’itinerari comença al carrer de Carmen Amaya i continua pel carrer de la Llacuna, l’avinguda Diagonal, la plaça de les Glòries, l’avinguda Meridiana i el carrer de Trinxant fins a la plaça de Maragall. A partir d’aquest punt, fa el recorregut com la línia 45, pel passeig de Maragall, el carrer del Tajo i l’avinguda de l’Estatut fins a la carretera d’Horta.